[{"text_idx": "#000000", "text": "Planeerides 2020 hooaega oli ko\u0303ik ilus, kevadlaager, L\u2019Etape, Ironman Tallinn tiim ja septembris isiklik Ironman Itaalias. Tallinn oligi planeeritud soojenduseks oma individuaalstardi jaoks. Head ja lihtsat minu lemmikala ehk ujumist ma ei tee, vaid so\u0303idan rattaga. Enervit Estonia pakkus neid esindada, ma mo\u0303tlesin, et ku\u0308ll ujuja leiab aga kes viitsib korralikult maratoni joosta on palju keerulisem. Algusest peale mo\u0303tlesin, et kindlasti Leivo ka\u0308est vo\u0303iks uurida, saime jutule ja tuli va\u0308lja, et oligi plaan ka tiimi teha ja ta otsis ka endale kaaslasi. Saigi see mure murtud. Toomas pakkus va\u0308lja, et Wade ujub ja oligi tiim koos."}, {"text_idx": "#000001", "text": "Siis tuli Wuhani nahkhiirte kuum teema ja keeras ko\u0303ik pea peale. Leivo ei saanud minna Mont Blanci ultra jooksule ja ko\u0303ik kuidagi oli nagu oli. Mina so\u0303itsin rattaga, so\u0303itsin kodus pukil pa\u0308ev la\u0308bi, napilt alla 13 tunni, siis so\u0303itsin Priiduga paar pa\u0308eva jutti ja kuidagi olin iseenda otsingul. So\u0303tsin Filtri maatekarika etapid ja Ironman tundus kuskil olevat, kas on, kas ei ole, ei tea. Ega midagi ei olnud kindlat. Trenni oli vaja teha, o\u0303nneks TT-ratast ei puutunud. Ja ei puutunud ma seda kuni ja\u0308i umbes kolm na\u0308dalat stardini. Vaatasin o\u0303nnetult maanteeratast ja vo\u0303tsin 26 juuli TT-ratta lo\u0303puks va\u0308lja. Kavas oli 4 tundi trenni. Kuna ratas ei ole mul va\u0308ga agressiivselt seadistatud, siis sai see pull esimeseks korraks ka a\u0308ra tehtud. Lubasin sooja ilma ja veepuuduse to\u0303ttu ja\u0308a\u0308tise ja ja\u0308a\u0308tee peatuse."}, {"text_idx": "#000002", "text": "Sinna vahele tulid veel MTB kolmapa\u0308evakud, meistrikad maantee gruppiso\u0303idus. U\u0308tleme nii, et ega seda TT-ratast u\u0308leliia palju ei na\u0308ppinud. Kokku enne Ironmani ta\u0308pselt kuus korda. Seal sees oli veel u\u0308ks 4-tunnine so\u0303it ja vo\u0303itlusna\u0308dala eelne hommikune rajaluure. Kuna rada muudeti ja lisati mingid vimkad, siis tundus, et ikka peab vaatama va\u0308hemasti po\u0308o\u0308rdekohad u\u0308le. U\u0308tleme nii, et keegi so\u0303i palju lo\u0303visuppi vist."}, {"text_idx": "#000003", "text": "Kunagi sai lubatud, et kui la\u0308heme tiimina Ironmanile, siis kindlasti pakume konkurentsi ja anname endast parima, et olla va\u0308hemalt poodiumil. Kuna excel ei valeta ja kodus numbreid vaadates sa oled kindlasti palju tugevam kui u\u0308ks ko\u0303ik, kes. Tundus ko\u0303ik see iizi-briizi. Vo\u0303istluse eelneval na\u0308dalal mulle nii juba ei tundunud. Tundsin, et u\u0308ksinda oleks seda pulli teha palju lihtsam, sina ei so\u0303ltu kellestki ja sinu tulemus ei mo\u0303juta kedagi ja ei saa alt vedada. Pluss planeeritud kiiruse ja wattide hoidmine tundus ka liiga sinise unistusena."}, {"text_idx": "#000004", "text": "Eks seda tunnet oli vaja leevendada ja mis ko\u0303ige paremini seda teeb on ikka varustuse hankimine ja laenamine. Esimese asjana kleepisin ratta u\u0308le, nu\u0308u\u0308d see on absoluutselt musta matti va\u0308rvi. See minu peas andis juba paraja portsu tasuta watte juurde. Teine asi, mida ko\u0303ik ratturid ra\u0308a\u0308givad ja mida pidi ka kindlasti tegema, oli vaja sebida ketasjooksu. Mul seda ei ole ja selle ostu ma ei pea kuidagi objektiivseks. O\u0303nneks so\u0303brad Hawaiist to\u0303ttasid appi. Sebisid mulle ketast, millel oli va\u0308ike aga. See oli mo\u0303eldud ketaspiduritega rattale. Mul on tavaliste piduritega. See aga ta\u0308hendas, et taga mul pidureid ei ole. Igaks juhuks panin taha korgist piduripadjad, et kui juba pa\u0308ris ha\u0308da ka\u0308es, siis va\u0308hemasti pa\u0308ris a\u0308ra ei lo\u0303hu kallist jooksu. No ja kuna pidurdamine on kiiruse surm, siis leppisime kokku, et ma ei pidurda vaid kihutan. Tegin nendes va\u0308hestes trennides ka pidurduse trenne ehk proovisin, kuidas on ainult esipiduriga olla. Saab hakkama, pole ha\u0308da ja kui on ha\u0308da, siis on juba hilja."}, {"text_idx": "#000005", "text": "Reede o\u0303hul, mil varustus oli juba a\u0308ra viidud ja oli vaja sa\u0308ttida ennast Ironkids \u201cjooksule\u201d, kahekuune tu\u0308tar hirmsasti tahtis osaleda seal, Sander Va\u0308rv hakkas uurima, mis ja kuidas ma teen ja siis oli: tahad ma laenan sulle oma aerokiivri, kuidas sa la\u0308hed oma tavalisega, a\u2019la ha\u0308bi sul olgu. Okei, sain kiivri, sobis ja tundus mugav. Eks alati on o\u0303ige proovida vo\u0303istluspa\u0308eval uusi asju \ud83d\ude42"}, {"text_idx": "#000006", "text": "Laupa\u0308eva hommikul saatsin Wade Stokes\u2019i ujuma, mees teab, mida teeb, pabinat ei olnud va\u0308hemasti va\u0308lja ei paista. U\u0308tles, et see jooksmise osa talle va\u0308ga ei meeldi, ehk kui ta peab veest transiiti jooksma \ud83d\ude42 Hiljem Wade ra\u0308a\u0308kis, et kui ta veest va\u0308lja tuli ja kallas oli juba libe, siis ta ikka pani korra ninuli. Wade on a\u0308ge mees, kes avastas enda jaoks pika ujumise, 3,8 km tema jaoks on suht sprint."}, {"text_idx": "#000007", "text": "Leivo oli oma rattaga kohal ka. Leivo tuli, et ma saaks sooja teha \ud83d\ude42 Kohtunike poolt oli see ok, seega kasutasime olukorra a\u0308ra. Sai veidi keritud, natuke jalad to\u0308o\u0308le ja konkurenti va\u0308hemasti psu\u0308hholoogiliselt hirmutatud. Vanuseklassi start veits venis, siis va\u0308ga ei teadnud, millal Wade tuleb. Tulemata ta ei ja\u0308tnud, oli teine ujuja tiimide seast. Hakkas minu esenemine."}, {"text_idx": "#000008", "text": "Minu o\u0303nneks, minu ajaks oli tiimi ratturite rajale va\u0308ljumise va\u0308rav ka juba lahti, esimesel ei la\u0308inud nii ha\u0308sti ja ta jooksis rattaga ringi, et leida va\u0308ljapa\u0308a\u0308su. Algas 4 ja pool tundi, \u201cela ennast va\u0308lja aga a\u0308ra u\u0308le pane\u201d plokk. 25 km peal na\u0308gin, et Huumi rattur Kert Martma jookseb telgi juures tagajooksuga ja tal on tehniline. See ta\u0308hendas, et ma olen nu\u0308u\u0308d tiimide seas esimene ja pean seda kohta hoidma. Muret tekitas, et kuskil taga peaks olema ka Risto Reinpo\u0303ld ja kuigi tema so\u0303nul see 180 km TT pikkus pole talle, siis seda meistri juttu ma va\u0308ga ei uskunud. Tegin oma to\u0308o\u0308d ja ei lasknud ennast segada."}, {"text_idx": "#000009", "text": "Esimene ring ehk 90 km la\u0308ks plaanipa\u0308raselt, ajaga 3:11 ja keskmise kiirusega 39.5 km/h mis oli no\u0303ks alla 40, kuid ajasin ko\u0303ik Stroomi ranna ja Kopli labu\u0308rindi su\u0308u\u0308ks. Ei midagi keerulist, kuid siiski ebameeldiv tiirutada aedade vahel ja hu\u0308pata u\u0308le a\u0308a\u0308rekivide jne. Teine ring, eks see alati on po\u0303nevam ja paneb lo\u0303pliku punkti. Ega seal ei toimunud ka midagi erilist, seniks kuni tuli 130 km ette. Selge oli, et krambipoiss hiilib ja eks ma juba 10 km ennem ka sain sellest aru ja vo\u0303iks no\u0303ks va\u0308hemaks vo\u0303tta. Kuid siis, Tu\u0308risalu panga to\u0303usul mo\u0308o\u0308dus minus Risto Reinpo\u0303ld. Vaatas su\u0308gavalt silma ja pani edasi. Eks tema jaoks ma olin kindlasti su\u0308si, pa\u0308ris su\u0308si polnud, lihtsalt veits piinlesin ja olin kahe vahel, kas nu\u0308u\u0308d olla sabas iga hinnaga vo\u0303i teha oma so\u0303itu. Vahe oli sees, kuid Risto oli vaateva\u0308ljas. Kuiniks tagasipo\u0308o\u0308rdeni linna suunas. Ja\u0308tsin meelde, kus me olime kohakuti ja kui jo\u0303udsin samasse kohta, oli vahe 4 minutit."}, {"text_idx": "#000010", "text": "Transiiti jo\u0303udsin nii, et u\u0308ks king oli veel jalas, ei jo\u0303udnud ma kinga lahti teha ja siis jooksingi u\u0308ks king jalas nagu kloun, et Leivo lo\u0303puks saaks maratoni joosta. Leivol oli vaja nu\u0308u\u0308d minu kaotatud 4 minutit tagasi joosta. Leivol oli va\u0308ga ko\u0303va plaan ja ma uskusin, et ta teeb selle a\u0308ra ja toob kastanid tulest. Teisel ringil nii la\u0308kski, Leivo la\u0308ks eest a\u0308ra ja nu\u0308u\u0308d oli ainult oodata teda finis\u030cis. Leivo versioon ja muljed tema blogis."}, {"text_idx": "#000011", "text": "Mina sain visata jalad puule ja lihtsalt nautida pa\u0308eva ja olla. Olla Tiina ja tu\u0308trega, pa\u0308ris lahe vo\u0303i mis \ud83d\ude42 Eks selline seltskond on ka minu jaoks uus ja po\u0303nev."}, {"text_idx": "#000012", "text": "Vahepeal hakaks sadama ja Leivo lo\u0303petas juba vihmas, oli o\u0303nnelik, et see asi lo\u0303ppes ja tuli esimesena. Meil ko\u0303igil oli va\u0308gev, me oleme esimesed! Pa\u0308ris pull, ma pole veel suurel vo\u0303istlusel vo\u0303itnud. Aga ta\u0308nu heale meeskonnale see sai teoks isegi keskpa\u0308rase ratturiga."}, {"text_idx": "#000015", "text": "KO\u0303KO\u0303VA 800 aka 817km gravelit. Pelago Ko\u0303ko\u0303va 800 on fikseeritud marsruudiga omal jo\u0303ul la\u0308bitav u\u0308heetapiline rattaso\u0303it la\u0308bi hingematva Eestimaa looduse. So\u0303it algas 20. augustil Lo\u0303una-Eesti piirilinnast Valgast, suundudes itta ja mo\u0308o\u0308da"}, {"text_idx": "#000016", "text": "vEveresting + Rapha Festive 500 + 24h so\u0303iduaega"}, {"text_idx": "#000017", "text": "vEveresting on virtuaalne to\u0303usumeetrite kogumine kuni saab kokku Everesti jagu to\u0303usumeetreid ehk 8848 to\u0303usumeetrit. Reeglid on lihtsad, so\u0303idad u\u0308he to\u0303usu u\u0308les-alla nii kaua kuni vajalik arv to\u0303usumeetreid on kogutud. Seda saab"}, {"text_idx": "#000018", "text": "1005 kilomeetrit u\u0308he so\u0303iduga, magamata, 33 tundi so\u0303itmist ja koos pausidega 39 tundi so\u0308o\u0308mise ja molutamisega. Miks, milleks, kuidas \u2013 palju ku\u0308simusi aga va\u0308he keeruline vastust anda ka iseendale. Kurjajuur"}]